**בבית המשפט השלום לתביעות קטנות ת.ק 06-23-\_\_\_\_\_**

**ב\_\_\_\_\_**

**בעניין:**

**שם מלא,** **ת.ז**: \_\_\_\_\_\_

(כתובת מלאה) (מיקוד)

טל׳: \_\_\_\_\_\_\_\_ ; דוא״ל: \_\_\_\_\_\_

**התובע/ת**;

**– נ ג ד –**

**שם חברת התחבורה,** ח.פ \_\_\_\_

(כתובת מלאה) (מיקוד)

טל׳: \_\_\_\_\_\_\_\_ ; דוא״ל: \_\_\_\_\_\_

**הנתבעת;**

כתב תביעה

רשימת כל הסעדים המבוקשים ושווי נושא התובענה: סעד כספי – XX ₪.

סכום אגרת בית המשפט שיש לשלם: xx ש״ח. (1% מהסעד הכספי המבוקש, אך לכל הפחות 50 ש״ח)

האם קיים הליך נוסף בבית משפט או בבית דין, בקשר למסכת עובדתית דומה שהתובע/ת צד לו או היה צד לו: כן/לא.

1. רקע עובדתי
2. תחילה, תאר את עצמך בשניים שלושה משפטים (היכן אתה מתגורר, לצורך מה הינך משתמש בתחבורה ציבורית, מהי תדירות השימוש וכדומה).
3. הסבר בפירוט את עובדות האירוע כפי שקרו. **עליך להיות מדויק ומפורט** ולציין את כל הפרטים שיש בידך: תאריך האירוע, השעה, שם הנהג, קו האוטובוס לו חיכית ומשך הזמן שחיכית. במידה וניתן, נא לצרף מסמכים תומכים, כמו: לוחות זמנים, תמונות, קבלות וכו'. חשוב לפרט נתונים שמעידים על חומרת המקרה. כך למשל, האם מדובר באי יציאה של אוטובוס בשעה הקבועה מתחנת המוצא; מהו מיקום ושעת ההמתנה לאוטובוס המאחר (נקודות אלו חשובות להבנה האם האיחור נגרם כתוצאה מעומס תנועה שאינו בשליטת חברת האוטובוס); האם מדובר בהפרות חוזרות ונשנות; האם מדובר בקווים עם תדירות נמוכה.
4. אם פנית לחברה לפני הגשת התביעה, ציין זאת וצרף לתביעה העתק של המכתב ששלחת לחברת התחבורה. בעל פה אם נתקבלה תשובה בכתב צרף גם העתק של הפניה, תאר אותה בקצרה והסבר מדוע תשובה זו אינה מספקת. אם פנית לחברה בשיחה טלפונית, תאר את מועד הפניה, את התשובה שקיבלת ומדוע התשובה לא סיפקה אותך.

**להנחיות נוספות נא עיין בפורמט "הנחיות להגשת תביעה קטנה" המצורף.**

1. הטענה המשפטית- הפרת חובה חקוקה
2. התנהלות הנתבעת המפורטת לעיל, מעידה על זלזול ניכר והפיכת זמנו של הפרט להפקר.
3. התנהלות זו עומדת בסתירה חדה להוראות **תקנה 399(א) לתקנות התעבורה**: לפי תקנה זו, על בעל הרישיון להפעיל את השירות באופן תקין, סדיר ורצוף.
4. מהותה של **תקנה 399(א)** נדונה בע"פ 222/78 **דן אגודה שיתופית לתחבורה ציבורית בע"מ נ' מדינת ישראל** (פ"ד ל"ג(1), 566, 570) וכבוד השופטת בן-פורת קבעה כי:

״...הצידוק בהטלת אחריות מוחלטת...נעוץ בשיקול העליון של טובת הציבור, במקרה שלפנינו – שהאזרח הנזקק להסעה באוטובוס בקו פלוני יוכל לדעת כמעט בודאות שאם יגיע לתחנת המוצא (שאליה בלבד מתיחס לוח הזמנים) יאסף בשעה הקבועה בלוח, ואם יהיה באחת התחנות האחרות – יוכל לחשב בערך מתי יצא לדרכו. זהו שירות יום- יומי רב חשיבות לחלק נכבד מן הציבור וזכותו שהחברה המפעילה את הקו תעשה כל מאמץ, אף מעבר לסביר, כדי לעמוד בחובה שהמחוקק הטיל עליה כתנאי להפעלה זו.״

1. זאת ועוד, בעניין ע"א 335/80 **מוני בריגה נ' מוחמד בן מוחמד מוסטפה**, ל"ו(3) 32, קבע בית המשפט כי הפרה של תקנות התעבורה, התשכ"א-1961, מהווה הפרת חובה חקוקה כמשמעה בפקודת הנזיקין. בהתאם, אי עמידה בלוח הזמנים כמתחייב מתנאי הרישיון של הנתבעת, מהווה עוולה של הפרת חובה חקוקה. (ר' לעניין זה: ת"ק 47049-02-17 **בוסקילה נ' אגד תחבורה ציבורית בע"מ**, (פורסם בנבו)).
2. בנוסף, בית משפט זה הכיר באחריות חברת התחבורה למתן שירות לפי לוחות הזמנים שמתפרסמים על ידה. עוד קבע כי לציבור עומדת הזכות לדעת כמעט בוודאות שבהגיעו בזמן לתחנה, לפי לוח הזמנים של החברה ייאסף בשעה היעודה, כך שיוכל להגיע בשעה צפויה מתוכננת, למקום יעדו (תק (רמ') 2049/07 **זיתוני ישראל נ' אגד** (פורסם בנבו 2008). לעניין זה נאים דבריו של כבוד השופט טננבוים "זמנו של הציבור איננו הפקר ואפילו דקה מזמנו" (תק (י-ם) 2659/07 **כרמלי יצחק נ' אגד אגודה שיתופית לתחבורה בישראל בע"מ** (פורסם בנבו 2007)).
3. במקרה המפורט לעיל, הפרה הנתבעת את חובתה החקוקה לפעול אף מעבר לסביר כדי לספק תחבורה ציבורית יעילה ואמינה, המאפשרת לנוסעים לתכנן את סדר יומם.
4. בשל הפרת הנתבעת את התקנה הנ״ל, נגרם לי נזק כמפורט להלן.
5. נזקי התובע/ת
6. בחלק זה תאר את הנזק שנגרם לך. ניתן לתבוע נזקים בשני מישורים עד סכום מקסימלי של 33,800 ₪. הסכום צריך להיות הגיוני ולא מופרז.

ניתן לתבוע על נזק כספי – למשל אם נאלצת לקחת מונית במקום אוטובוס, איחרת לעבודה והפסד השעות ניכר במשכורתך או נגרמה לך הוצאה אחרת כתוצאה מאי עצירה בתחנה. לצורך הוכחת הנזק יש להציג ראיות כמו קבלה מתחבורה חלופית, שיחה עם שירות הלקוחות של הנתבעת וכדומה.

בנוסף לנזק הכספי ניתן לתבוע על נזק לא כספי, כלומר עוגמת הנפש שנגרמה, מטרד, אי נוחות וכדומה. ככל שעוגמת הנפש גדולה יותר, ניתן לתבוע פיצוי גבוה יותר (למשל, אם כתוצאה מאי העצירה החמצת פגישה או אירוע חשוב; המתנת זמן ניכר בתנאי מזג אוויר קשים; מדובר בקווים בעלי תדירות נמוכה ועל כן אם מדובר באי יציאה של אוטובוס מתחנת מוצא, המתנה לאוטובס הבא הינה ארוכה במיוחד). בכל מקרה ניתן לטעון שנגרמה עגמת נפש כתוצאה מאי העצירה בתחנה וכדאי להסביר מדוע. על התובע מוטלת חובה גם להקטין את הנזק. על כן חשוב לומר מה הצעדים שננקטו כדי להקטין את הנזק. למשל, האם נלקח קו אוטובוס חלופי (ומה המשמעות של לקיחת קו זה. למשל, האם הוא האריך את הדרך).

1. סעד מבוקש
2. בגין נזקיי אני תובע כי ישולם לי פיצוי בסך של\_\_\_\_ ₪ בגין הנזקים שנגרמו לי בפועל, וכן \_\_\_\_\_ ₪ בגין עוגמת הנפש והמטרד שנגרמו לי, הוצאות המשפט ומע"מ וכן ריבית חוקית והפרשי הצמדה על הוצאות המשפט מיום הייווצר העילה ועד למועד התשלום בפועל.
3. סוף דבר
4. אני, **(שם מלא)** החתומ/ה מטה, מכריז/ה בזאת כי בשנה האחרונה לא הגשתי מעל חמש תביעות לבית משפט זה.
5. מן הדין והצדק לקבל את התביעה.

|  |  |
| --- | --- |
|  | **(שם מלא)** |